****

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL KAZLŲ RŪDOS SAVIVALDYBĖS TARYBOS 2021 M. BIRŽELIO 28 D. SPRENDIMO NR. TS-154 ,,DĖL KAZLŲ RŪDOS SAVIVALDYBĖS SOCIALINĖS PARAMOS MOKINIAMS TEIKIMO TVARKOS APRAŠO PATVIRTINIMO“ PAKEITIMO**

2023 m. rugsėjo d. Nr. TSP-

Kazlų Rūda

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 15 straipsnio 4 dalimi, Lietuvos Respublikos socialinės paramos mokiniams įstatymo 8 straipsnio 2 dalimi Kazlų Rūdos savivaldybės taryba n u s p r e n d ž i a:

Pakeisti Kazlų Rūdos savivaldybės tarybos 2021-06-28 sprendimu Nr. TS-154 ,,Dėl Kazlų Rūdos savivaldybės socialinės paramos mokiniams teikimo tvarkos aprašo patvirtinimo“ patvirtinto Kazlų Rūdos savivaldybės socialinės paramos mokiniams teikimo tvarkos aprašo (toliau – Tvarkos aprašas) 41 ir 63 punktus:

1. Tvarkos aprašo 41 punktą išdėstyti taip:

„41. Jei mokinys patiria socialinę riziką arba mokinį augina bendrai gyvenantys asmenys, patiriantys socialinę riziką, išskyrus atvejį, kai atvejo vadybininkas, koordinuoja atvejo vadybos procesą, o kai atvejo vadyba netaikoma, socialinis darbuotojas, dirba su asmenimis, patiriančiais socialinę riziką, rekomenduojama paramą mokinio reikmenims įsigyti teikti pinigine forma, parama mokinio reikmenims įsigyti privalo būti teikiama nepinigine forma tokia tvarka:

41.1. Biudžetinė įstaiga Kazlų Rūdos pedagoginė psichologinė tarnyba (toliau tekste – pedagoginė psichologinė tarnyba ) kalendoriniais metais iki rugsėjo 1 dienos Skyriui pateikia sąrašą mokinių, kai mokinys patiria socialinę riziką arba mokinį augina bendrai gyvenantys asmenys, patiriantys socialinę riziką;

41.2. Skyriaus atsakingas darbuotojas teikia informaciją Kazlų Rūdos savivaldybės administracijos direktoriaus sudarytai Socialinės paramos mokiniams skyrimo komisijai dėl aprūpinimo mokinio reikmenimis socialinę riziką patiriantiems mokiniams lėšų skyrimo;

41.3. Komisija teikia siūlymą Administracijos direktoriui dėl lėšų paskyrimo pedagoginei psichologinei tarnybai mokinio reikmenims įsigyti;

41.4. pagal pedagoginės psichologinės tarnybos pateiktus mokinių, kurie yra patyrę socialinę riziką sąrašus, Buhalterinės apskaitos skyrius pedagoginei psichologinei tarnybai perveda lėšas mokinio reikmenims įsigyti;

41.5. pedagoginės psichologinės tarnybos socialinis darbuotojas, dirbantis su šeima, bendradarbiaudamas su mokyklos, kurioje mokinys mokosi, socialiniu pedagogu, kiekvienam mokiniui pagal jo individualius poreikius sudaro mokinio reikmenų rinkinio sąrašą;

41.6. atsižvelgdamas į mokinio šeimos savarankiškumą ir gebėjimą nusipirkti mokinio reikmenis, pedagoginės psichologinės tarnybos socialinis darbuotojas, dirbantis su šeima, padeda jiems aprūpinti vaikus prekėmis;

41.7. pedagoginės psichologinės tarnybos socialinis darbuotojas, dirbantis su šeima, bendradarbiaudamas su mokyklų socialiniais pedagogais, siekia, kad mokiniui mokinio reikmenų užtektų visiems mokslo metams.“.

2. Tvarkos aprašo 63 punktą išdėstyti taip

„63. Šiuo Tvarkos aprašu vadovaujasi Skyrius, mokyklos ir Kazlų Rūdos pedagoginė psichologinė tarnyba pagal savo kompetenciją.“.

 Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas)arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška